joelniklaus/EU_Wikipedias huggingface dataset:
Anata

Anata je švédska metalová skupina z mesta Varberg, založená v roku 1993. Anata znamená v japonskom jazyku zámeno používané pre druhú osobu v jednotnom čísle. Anata je aj palestínske mesto, 4 kilometre severovýchodne od Jeruzalema. Ale skupina si dala meno podľa staroegyptskej bohyni vojny a ochrany pred útokmi dravých zvierat. Skupina nahrala štyri štúdiové albumy, dve demo nahrávky a odohrala množstvo koncertov a festivalov hlavne na európskom kontinente. Koncertovali spolu so skupinami ako Dismember, Decapitated, Rotting Christ a Psycroptic.

Hudobné vplyvy
Skupina začala hrať na začiatku kariéry typický škandinávsky death metal typu In Flames a Dark Tranquillity, ktorý postupne obohacovali prvkami z fúzneho džezu, progresívneho a technického death metalu, podobného skupinám Atheist alebo Cynic. Skladby skupiny často obsahujú disharmonické akordy, kontrapunkt a disharmónie.

Súčasná zostava
 Fredrik Schälin − vokály, elektrická gitara (1993 – súčasnosť)
 Henrik Drake − basgitara (1996 – súčasnosť)
 Conny Pettersson −  bicie (2001 – súčasnosť)

Bývalí členovia
 Mattias Svensson − gitara (1993 – 1996)
 Martin Sjöstrand − basgitara (1993 – 1996)
 Robert Petersson − bicie (1993 – 2001)
 Andreas Allenmark − gitara (1997 – 2008)

Diskografia
 Bury Forever the Garden of Lie (demo, 1995)
 Vast Lands of My Infernal Dominion (demo, 1997)
 The Infernal Depths of Hatred (CD, Seasons of Mist, 1998)
 WAR Vol. II - Anata vs. Bethzaida (1999, split album so skupinou Bethzaida)
 Dreams of Death and Dismay (CD, Earache, 2001)
 Under a Stone With No Inscription (CD, 2004)
 The Conductor's Departure (CD, 2006)

Externé odkazy
 Anata oficiálna webstránka
 Anata na Earache Records
 Anata na Relapse Records
 Anata na MySpace
 Anata na Encyclopaedia Metallum
 Anata na Last.fm
 Anata na MusicBrainz
 Anata na The Gauntlet

Deathmetalové hudobné skupiny
Švédske heavymetalové hudobné skupiny
Olaf Kölzig

Olaf Kölzig (* 6. apríl 1970, Johannesburg) je bývalý nemecký hokejový brankár. V roku 1989 odišiel do NHL a jeho 1. voľba boli Washington Capitals. Tam odohral 16 sezón a v sezóne 2008/2009 prestúpil do Tampa Bay Lightning. Je nositeľom Vezina Trophy - cena pre najlepšieho brankára uplynulej sezóny v NHL. V lete 2008 podpísal zmluvu ako voľný hráč s tímom Tampa Bay Lightning. Počas prestupovom období na jar 2009 ho klub výmenil do Toronta Maple Leafs.

Hráčska kariéra v NHL 
 1989 - 2008: Washington Capitals
 2008 - 2009: Toronto Maple Leafs

Úspechy 
 jedenkrát získal Vezina Trophy pre najlepšieho brankára NHL (2000)
 jedenkrát získal King Clancy Memorial Trophy najlepšie hráčske a ľudské kvality NHL (2006)

Štatistiky

Základná časť

Play off 

Nemeckí hokejisti
Osobnosti z Johannesburgu
Brankári Washington Capitals
Brankári Tampa Bay Lightning
Igor Koller

Igor Koller (* 2. september 1952) je slovenský horololezec, boulderista, tréner a funkcionár.

Podnikol stovky výstupov v terénoch nižších hôr (hrana Kalamárky v Teplických skalách 1977, Notre Dame 1980), v Tatrách vyše sto výstupov. V Alpách bola najvýznamnejšia jeho "Cesta cez Rybu" v Južnej stene Marmolady plus ďalších šestnásť nových ciest, štyri prvovýstupy na Piz Badile (najznámejšia je "Linea Bianca"), ďašie na Petit Dru, Blaitiére, Les Droites atď. Na Pamíre uskutočnil prvovýstup na štít Žukova s prechodom na Leninov štít (7134 m), vo Fanských horách na Pik Bodchona (5138 m). Dosiahol dobré umiestnenia na skalolezeckých pretekoch v 70. a 80. rokoch. Ako päťdesiatnik sa vybral do Himalájí, v roku 2002 zdolal Castle Peak s Dodom Kopoldom, potom opakovane Shipton Spire. V lezení pookračuje aj po 60-ke. V Yosemitoch v roku 2016 spolu s vrstovníkom Vladimírom Porvazníkom vyliezli za šesť dní klasickú cestu The Nose na El Capitan.

Nevyhýbal sa funkciám − trénerským, v horolezeckom zväze, do marca 2019 bol predsedom Slovenského horolezeckého spolku JAMES (novým predsedom Slovenského horolezeckého spolku JAMES je Anton Pacek). Je majster športu, držiteľ zlatého odznaku JAMESu. Pri hlasovaní čitateľov časopisu Jamesák obsadil Koller 6. miesto v ankete o Horolezca storočia.

Referencie 
 I. Dieška a kol.: Horolezectvo - Encyklopédia, Šport 1989.
 I. Dieška: Horolezectvo zblízka, Šport 1984.

Iné projekty

Externé odkazy 
 Výsledky hlasovania čitateľov Jamesáka o horolezca 20. storočia
 Skalné lezenie na Slovensku
 I. Koller na stránkach Treksportu
 Vysoké ocenenie Cesty cez Rybu od Heinza Mariachera v časopise Der Bergsteiger 12/87

Slovenskí horolezci
Borovica čierna

Borovica čierna (Pinus nigra) je nahosemenná rastlina z čeľade borovicovité. Je charakteristická hrubšími ihlicami s dĺžkou minimálne 10 cm a nerozpadavými šiškami s hrubými semennými šupinami. Ihlice vyrastajú na skrátených konárikoch - brachyblastoch - vo zväzočkoch po dvoch.

Je dôležitým lesotvorným druhom na suchých plochách vápencových pohorí strednej a južnej Európy. Veľmi rozšírená a častá je v južnej Európe, na Balkáne a v Stredomorí. Nie je zriedkavá vo veľkých parkoch a záhradách, pestuje sa i lesnícky. Má veľmi živičnaté drevo, zväčša žlto sfarbené.

Iné projekty

Referencie 

Borovicovité
Ihličnaté stromy
Flóra na Slovensku
Najmenej ohrozené druhy
Muhammad Džinnáh

Muhammad Džinnáh (* 25. december 1876, Karáči, Britská India – † 11. september 1948, tamže) bol prvý guvernér Pakistanu. Ako člen Indického národného kongresu od roku 1906, bojoval za samostatný moslimský štát na indickom subkontinente. Keď vznikol Pakistan ako oblasť obývaná moslimami v roku 1947, stal sa jeho prvým generálnym guvernérom.

Iné projekty

Externé odkazy 
 Biografia
 Jinnah z bengálskeho pohľadu

Dejiny Pakistanu
Pakistanskí politici
Úmrtia na tuberkulózu
Prasličkorasty

Prasličkorasty (lat. Equisetophyta, Sphenopsida, Sphenophytina) alebo prasličky (iný názov: equisetidová (vývojová) vetva; lat. Equisetidae, Equisetopsida [v širšom zmysle], Equisetatae, Articulatae) sú veľký taxón výtrusných cievnatých rastlín, často považovaný za oddelenie, podtriedu či triedu. Sú to prevažne suchozemské rastliny, ktoré svoj najväčší rozvoj dosiahli v karbóne. 

Prasličky v užšom zmysle (Equisetopsida v užšom zmysle) je taxón v rámci prasličkorastov tvorený recentnými prasličkorastmi a tou časťou vyhynutých prasličkorastov, ktorá je s nimi najviac príbuzná. Prasličky v užšom zmysle konkrétne pozostávajú z jediného radu prasličkotvaré (Equisetales) v širšom zmysle, namiesto ktorého však niektorí autori majú dva rady: prasličkotvaré (Equisetales) v užšom zmysle a kalamity (Calamitales). Latinský názov Equisetopsida má okrem vyššie uvedených dvoch významov ešte tretí význam - v najširšom zmysle ide o synonymum cievnatých rastlín (Embryophyta).

Charakteristika 
Dnes prežívajúce zástupce sú zvyčajne rozkonárené byle so zakrpatenými listami, ktoré priliehajú k stonke. Ich stonky sú duté, článkované a rýhované. Členia sa na silnejšie nódy (uzly) a stonkové články internódiá. Stredom stonky vedie centrálna dutina a okolo nej sú bočné (valekulárne) dutiny, ktoré sú v závislosti od druhu menšieho priemeru alebo rovnaké ako centrálna dutina. Stonky sú krehké, inkrustované oxidom kremičitým, obsahujú lignín a suberín. Ak sa rozkonárujú, rozkonárujú sa praslenovito, čo znamená, že bočné konáriky dookola obrastajú hlavnú stonku. Listy sú často nezelené a na báze zrastajú. Väčšina asimilačného pletiva prasličiek sa nenachádza v listoch, ale v podpokožkovej kôre. Ich podzemky sú bohato rozkonárené. 

Prasličky netvoria kvety a teda ani semená. Rozmnožujú sa výtrusmi (spórmi), ktoré vznikajú vo výtrusniciach vyrastajúcich na spodnej strane sporangioforov - špeciálne uspôsobených listov. Tieto listy majú tvar šesťbokých doštičiek usporiadaných v praslenoch, ktoréí spolu vytvárajú tzv. výtrusnicový klas. Výtrusy nesú útvary zvané haptery, ktoré sa za vlhka skrúcajú a za sucha otvárajú. Haptery napomáhajú šíreniu spór. Pohlavné bunky sa tvoria na zelenom gametofyte, ktorý vyrastie zo spóry.

História 
Najstaršie nálezy prasličkorastov pochádzajú z devónu, z obdobia pred 408-360 miliónmi rokov. V karbóne dosahovali stromovitý vzhľad s výškou až 30 metrov, a tvorili rozsiehle pralesy na močaristých pôdach. V perme však začali ustupovať a do dnešnej doby prežilo iba niekoľko druhov.

Výskyt 
Rozšírené sú kozmopolitne okrem Austrálie, Antarktídy a Nového Zélandu. Najväčší počet druhov reastie na severnej pologuli medzi 40° a 60° zemepisnej šírky. Darí sa im na vlhkých stanovišitach.

Iné projekty

Zdroje
Arno Puškáš

Arno Puškáš (* 4. február 1925, Košice – † 9. jún 2001) bol popredný slovenský horolezec, publicista, chatár, člen Horskej služby.

Lezenie a písanie
Pochádzal z Košíc. Celý jeho život však bol spätý s Vysokými Tatrami. Začínal ako horský nosič, 13 rokov bol chatárom na Chate pod Rysmi a  potom na Kežmarskej chate.
Urobil vyše 200 tatranských prvovýstupov, najmä v zime. Známe sú napríklad výstupy na pravý pilier Galérie Ganku, na Ošarpance, juhozápadný pilier na Voliu vežu, prvé zimné prelezenie Stanisławského komína v severnej stene Malého Kežmarského štítu s partnerom Karolom Cermanom. Navštívil Júlske Alpy, vystúpil na Mt. Blanc, Grossglockner. Navštívil Pyreneje, Atlas, Olymp. V roku 1969 a 1971 bol účastníkom prvých dvoch expedícií na Nanga Parbat. Na tej druhej vystúpil na Čongru (predvrchol) a juhovýchodný vrchol Nanga Parbatu (7530 m). Bol v nórskom pohorí Romsdal,  navštívil saharské pohorie Ahaggar,  trikrát Fanské vrchy, Pamír 1979 - Kullai Ismoili Somonij. 

Náš najvýznamnejší horolezecký publicista - 18 kníh, 2 poviedky, asi 1200 článkov s horolezeckou tématikou. Polyglot, fotograf, grafik. Jeho "Opus Magnum" je podrobný desaťdielny Horolezecký sprievodca Vysoké Tatry, ktorého písal a vydával 32 rokov.

Publikácie 
 A. Puškáš: Horolezci v tatranských stenách, Tatran 1957.
 A. Puškáš: Priateľstvo na lane, ŠTN 1954.
 A. Puškáš: Vysoké Tatry - Horolezecký sprievodca, monografia, Šport. 10 dielov: I diel 1957, II diel 1959, ..., X diel 1989.
 A. Puškáš, I. Urbanovič: Nanga Parbat, Pressfoto 1972.
 A. Puškáš, J. Koršala: Fanské vrchy - svet päťtisícoviek, Pressfoto 1981.

Referencie

Externé odkazy 
 Interview v r. 2000
 Spomienka na A. Puškáša

Slovenskí horolezci
Slovenskí publicisti
Slovenskí autori náučnej literatúry
Osobnosti z Košíc
Tvaroh

Tvaroh je mliečny výrobok smotanovej chuti, tuhšej konzistencie a obvykle bielej farby. Vzniká zrážaním mliečnej bielkoviny – kazeínu. Názvom tvaroh sa označujú všetky nezrelé syry pripravované z odstredeného kravského mlieka. 

Mliečne výrobky
Slovenská kuchyňa
Deň daňovej slobody

Deň daňovej slobody je pomyselná hranica, ktorá rozdeľuje rok do dvoch období. V prvom zarábajú daňovníci na pokrytie výdavkov vlády a ostatných inštitúcií štátu. Až o peniazoch, ktoré zarábajú počnúc dňom daňovej slobody (vrátane), rozhodujú slobodne sami. 

Koncept dňa daňovej slobody vytvoril floridský podnikateľ Dallas Hostetler už v roku 1948, neexistuje však jednotná metodika jeho výpočtu. Kým v Spojených štátoch sa deň daňovej slobody vypočíta ako podiel všetkých daní na celkových príjmoch obyvateľov, na Slovensku sa každoročne vypočítava ako podiel celkových konsolidovaných výdavkov verejného sektora na hrubom domácom produkte.

Význam dňa daňovej slobody 
Prečo je dôležité, kto rozhoduje, ako sa vyprodukované bohatstvo použije? Pretože záleží na motivácii. Aj keby politici a štátni úradníci využívali získané peniaze len na to, čo ľudia naozaj chcú, vždy s nimi podľa niektorých názorov budú plytvať. Nemajú údajne motiváciu správať sa ekonomicky - utrácajú cudzie peniaze za tovar a služby pre ľudí, ktorých potrebujú len raz za niekoľko rokov pre svoje znovuzvolenia. Preto sa podľa tohto názoru nestarajú o to, aby nakupované produkty boli v čo najlepšej kvalite a za čo najnižšie ceny. Keď nakupuje občan sám a za svoje, znáša náklady svojich zlých rozhodnutí. Keď rozhoduje politík alebo úradník, náklady na jeho plytvanie údajne nesieme všetci.

Slovensko 
Deň daňovej slobody na Slovensku zverejňuje Nadácia F. A. Hayeka :

Kontroverzie
Podľa Ľudovíta Ódora v roku 2003  bol deň daňovej slobody  13. mája a  v roku 2004 bol 6. mája.

Referencie

Zdroj 

Dane
Juraj Kardhordó

Juraj Kardhordó (* 6. október 1966, Bratislava, Česko-Slovensko – † 8. október 1997, Manaslu, Nepál) bol slovenský výškový horolezec.

Lezenie 
V roku 1995 sa zúčastnil na česko-slovenskej expedícii na Čho Oju. Dosiahol jej vrchol, ako aj ďalší Slovák Tibor Hromádka a štyria Česi. Bola to prvá osemtisícovka po siedmich rokoch na ktorú vystúpili slovenskí horolezci. 
Na jar 1997 dosiahol na Kančendžonge výšku 8500 m, čo bolo iba 86 výškových metrov od vrcholu. V lete v rámci expedície J. Nováka vystúpil na G I a G II. Na jeseň vystúpil na vrchol Manaslu, ale zmizol na zostupe. Jeho batoh a paličku našli Japonci pod fixnými lanami ostrého vrcholového hrebeňa.

Referencie 
 M. Vranka: Od Gašerbrumu po Everest, 1996.
 M. Vranka: Horolezectvo ´97 (ročenka), Bratislava 1998

Externé odkazy 
 L. Drda o Čho Oju 1995
 Z. Hrubý o Gašerbrumoch 1997, str. 3
 Slováci na 8-tisícovkách
 História výškového horolezectva

Slovenskí horolezci
Osobnosti z Bratislavy
Peter Šperka

Peter Šperka (* 29. október 1955, Martin, Česko-Slovensko – † 22. - 23. jún 2013, Buner Nullah, Pakistan) bol slovenský výškový horolezec, skialpinista, tatranský horský vodca, člen Horskej záchrannej služby.

Lezenie 
Organizátor skialpinistických a záchranárskych pretekov. V r. 1996 bol vedúcim skialpinistickej výpravy na Šiša Pangmu. Na vrchol vystúpil so Štefanom Slukom, ktorý zahynul na zostupe. V nasledujúcom roku viedol výpravu na Manaslu, z vrcholu sa opäť vrátil sám, zahynuli Juraj Kardhordó a Miroslav Rybanský. V roku 1998 na Broad Peaku ho prepadli pľúcne problémy, zostúpiť mu pomohol Martin Gablík. Peter Šperka zorganizoval v roku 2006 výpravu tatranských záchranárov znovu na Broad Peak () a vystúpil na predvrchol Rocky Summit () spolu s P. Kováčom. V roku 2007 viedol expedíciu na Gašerbrumy, dostali sa do  Bol aj vedúcim úspešnej výpravy na Čho Oju v roku 2009. Spolu s ním na vrchol vystúpil Milan Džugan a Anton Dobeš.

Smrť 
V júni 2013 bol Peter Šperka spolu s Antonom Dobešom súčasťou ukrajinsko-gruzínskej expedície na Nanga Parbat (). Ich stanový tábor pri Buner Nullah (provincia Gilgit-Baltistan, Pakistan) v noci zo soboty na nedeľu 23. júna napadli teroristi. Pri tomto teroristickom útoku prišiel o život Peter Šperka spolu so slovenským horolezeckým kolegom Antonom Dobešom a ďalšími deviatimi horolezcami. K útoku sa prihlásilo teroristické hnutie Taliban a Jundulláh.

Referencie 

 M. Vranka, Horolezectvo na prelome tisícročí, Šport 2003.

Externé odkazy 
 História výškového horolezectva
 Slováci na 8-tisícovkách
 petersperka.sk

Narodenia v 1955
Úmrtia v 2013
Slovenskí horolezci
Osobnosti z Martina
Losangelské metro

Metro v americkom Los Angeles je systém podzemnej dráhy. Metro je prevádzkované spoločnosťou LACMTA a slúži obyvateľom okresu Los Angeles. Prvá linka, červená, bola otvorená v roku 1993. Metru sa hovorí „America's best“, čo svedčí o jeho výbornej kvalite. Je to deviate najpoužívanejšie metro v USA. Červená aj Fialová linka začínajú na stanici Union Station, súbežne prechádza centrom Los Angeles, kde sa obidve linky rozdeľujú: fialová linka potom pokračuje krátky úsek smerom do Koreatownu, zatiaľčo červenú linku čaká dlhá cesta až do North Hollywood. Systém spolupracuje aj s Električkovou dopravou v Los Angeles.

Linky 
█ Červená - najdlhšia a najpoužívanejšia linka. Začína na stanici Union Station a končí v North Hollywoode.

█ Fialová - kratšia a novšia linka, začína rovnako ako červená linka na stanici Union Station, vedie s ňou súbežne cez centrum, západne od centra sa oddeľuje a končí v Koreatowne. Fialovú linku v budúcnosti čaká predĺženie.

Pozri aj 
 Los Angeles International Airport

Iné projekty

Externé odkazy 
 Oficiálna stránka Losangelského metra (anglicky)
 Losangelské metro na Google Maps
 Mapa staníc Losangelského metra na Google maps

Metrá
Los Angeles
Andrea Fischbacherová

Andrea Fischbacherová (* 14. október 1985, Schwarzach im Pongau, Rakúsko) je rakúska lyžiarka. Svoje prvé preteky vo Svetovom pohári vyhrala 10. februára 2008.

Víťazstvá vo Svetovom pohári

Umiestnenie vo Svetovom pohári

Externé odkazy 
 
 
 oficiálne stránky 

Rakúske alpské lyžiarky
Rakúski olympijskí víťazi‎
Olympijskí víťazi v alpskom lyžovaní
Alpskí lyžiari na Zimných olympijských hrách 2010
Osobnosti z okresu St. Johann im Pongau
Športová medicína (House)

Športová medicína (anglicky: Sports Medicine) je dvanásta epizóda z prvej série seriálu Dr. House.

Dej 

Bejzbalový hráč, Hank Wiggen, natáča protidrogový klip. Pri nadhode mu ale praskne v ruke kosť. House sa domnieva, že užíval steroidy, a táto teória by vysvetľovala väčšinu príznakov. Začnú ho teda liečiť. Začne však mať dýchacie problémy. Nakoniec sa Hank priznáva, že pred piatimi rokmi steroidy bral. Keďže má poškodené obličky, potrebuje transplantáciu. Cuddyová ho ale odmietne zaradiť do poradovníka. Jeho priateľka sa rozhodne, že mu venuje svoju. Vyšetrenie prebehne úspešne, ale darcom byť nemôže, pretože je tehotná. Pri Hankovi nastávajú zdravotné komplikácie s jeho srdcom. Najprv bije veľmi rýchlo, potom veľmi pomaly. Začne mať halucinácie. House dedukuje, že také problémy môže spôsobiť digitalis. Zistí, že digitalis užíva na svoje choré srdce Hankov tréner a že Hank mu prášky ukradol a pokúsil sa o samovraždu. Ďalším Houseovým predpokladom je otrava kadmiom. Hank sa priznáva, že fajčí marihuanu a nakoniec sa zistí, že práve marihuana, ktorá vyrastala v kontaminovanej zemine bola príčinou všetkého.

Diagnózy 
 Zlé diagnózy: osteopénia, branie steroidov, Addisonova choroba
 Správna diagnóza: Otrava kadmiom

Zdroje

Pozri aj 
 kadmium
 steroid
 marihuana
 bejzbal
 halucinácia

Iné projekty

Externé odkazy 
 DrHouse.cz - Sportovní medicína 
 HouseMD.serial4u.cz - 1x12 Sports Medicine

Epizódy 1. série seriálu Dr. House
Prekliaty (House)

Prekliaty (anglicky: Cursed) je trinásta epizóda z prvej série seriálu Dr. House.

Dej 

Pacientom je 12-ročný Gabe, ktorý šiel po škole s kamarátmi do opusteného domu, kde s nimi veští budúcnosť. Bolo mu povedané, že do roka zomrie. Čoskoro má vysokú horúčku, vyrážku na ruke a skolabuje. Jeho rodičia sú rozvedení. Gabov otec Jeffrey, sponzor nemocnice, navrhuje leishmaniózu a filariózu, ale neposlúchajú ho. Gabe povie Chaseovi o prekliatí i o dome, kde bol. Chase sa tam ide pozrieť a chce nájsť príčinu choroby. Nájde tam starú plstenú izoláciu, v ktorej sú stopy antraxu. House ho lieči na otravu antraxom, ale dostane alergickú reakciu na antibiotiká. Chaseov otec, uznávaný reumatológ, sa domnieva, že príčinou ochorenia je sarkoidóza. Na Gabových častiach tela sa začínajú objavovať kožné lézie. Chase nechce s otcom hovoriť a vyčíta mu, že jeho a matku opustil, keď mal 15 rokov. House si všimne, že Chaseov otec je diétne jedlo, ktoré jedia ľudia s rakovinou a že pod krkom má navádzací bod pre ožarovanie. Ten mu povie, že má štvrté štádium rakoviny pľúc. Wilson Houseovi povie, že mu zostávajú zhruba tri mesiace života. Potom čo všetkny možné teórie skrachovali si House spomenul, že Gabov otec hovoril o leishmanióze a filariáze, ktoré sú typické pre juhovýchodnú Áziu. Jeffrey prizná, že bol dva roky v Indii, kde prišiel o všetky svoje peniaze hľadaním guru v Ašrame. Jeffrey má problémy s rukou. Housea napadne ochorenie leprou a nakoniec chlapca zachráni.

Ku koncu epizódy sa Chase lúči na letisku s otcom a sľubuje mu, že za ním najbližšiu jeseň priletí. Netuší však, že je to naposledy, čo ho vidí.

Diagnózy 
 Zlé diagnózy: lymská borelióza, sarkoidóza, problém s autoimunitou, mnohopočetná neurofibromatóza
 Správna diagnóza: Antrax a lepra

Pozri aj 
 Lymská borelióza
 Antrax
 Lepra

Iné projekty

Externé odkazy 
 DrHouse.cz - Prokletý 
 HouseMD.serial4u.cz - 1x13 Cursed

Zdroj 

Epizódy 1. série seriálu Dr. House
Tanja Poutiainenová

Tanja Poutiainenová (* 6. apríl 1980, Rovaniemi, Fínsko) je fínska lyžiarka. Svoje prvé preteky vo Svetovom pohári vyhrala 28. februára 2004. Celkovo vyhrala osem pretekov Svetového pohára. Špecializuje sa najmä na točivé disciplíny, slalom a obrovský slalom.

Víťazstvá vo Svetovom pohári

Umiestnenie vo Svetovom pohári

Externé odkazy 
 
 
 Oficiálne stránky  

Fínski alpskí lyžiari
Osobnosti z Rovaniemi
Divadlo Atrapa

Divadlo Atrapa je ochotnícky divadelný súbor z Bratislavy.

Členovia súboru 
Súčasní členovia súboru sú Jakub Lazarčík, Vladimíra Škodlerová, Dagmar Labáthová, Miroslav Žemlička, Boris Jača, Alena Šimková, Ingrid Rudavská, Simona Horváthová, Eva Ginzeriová

Predstavenia 
Divadlo Atrapa doteraz uviedlo tieto predstavenia:
 Prvé predstavenie (2007)
 This Is Who I Chose To Be (2009)
 O Mačičke v klobúčiku a čižmičkách (2009)
 Pavúk (2010)
 Princezná so zlatou hviezdou na čele (2010)
 Na verande je dobre (2010)
 Rozprávka o Jasietke (2011)
 PR0J3KT KAL1BR1UM (2011)
 Mama Elektrolux Z-117 (2012)
 Potraviny Pokrok (2014)

Externé odkazy 
 Oficiálna stránka Divadla Atrapa 
 FB page 
 Twitter 
 Youtube 

Divadlá na Slovensku
Spolky
Ultramaratón

Ultramaratón sa nazýva každé bežecké podujatie, dlhšie než tradičných 42,195 km (26,2188 míľ)

Existujú dva základné typy ultramaratónskych podujatí: tie, ktoré sú určené vopred danou vzdialenosťou a tie, ktoré sú ohraničené časom( víťazom sa stáva ten, kto za daný čas prekoná najväčšiu vzdialenosť). Najbežnejšími vzdialenosťami sú 50 a 100 míľ, či 50 alebo 100 km. ďalšími sú: 
dvojmaratóny, 24-hodinové preteky, viacdňové preteky na 1000 míľ ale aj dlhšie. Ich štruktúra je rôzna. Počnúc krúžením na 400-metrových okruhoch, niekedy aj kratších (indoor maratóny), cez cestných či terénnych behov po kontrólnych stanovištiach až po cezpoľné orientačné behy. Veľké množstvo ultramaratónov, hlavne preteky v teréne sú charakteristické nepredvídateľnými prekážkami, či už ide o nepriaznivé počasie, veľké výškové rozdiely a nespevnený povrch. 

Ultramaratóny sa zvyčajne bežia po spevnených cestách. Tie, ktoré sa behajú po turistických chodníkoch či bahnistých horských či lesných chodníkoch sa nazývajú aj Ultra trail. Zvyčajne sú každých 5 alebo 15 km zabezpečené stanmi prvej pomoci a prístreškami, kde si pretekári môžu doplniť jedlo, tekutiny alebo dať si krátku pauzu. Na Slovensku, Čechách a Európe je stále viac ultra trail pretekov ako napríklad: Brtnické ledopády (100 km / 3500m), Kysucká 100 (107 km / 4400m), Lazová 100 (105 km / 2900m), Krakonošova 100 (100 km / 4000m), Ponitrianska 100 (105 km / 3700m), Pražská 100 (145 km / 5200m), Trnavská 100 (92 km / 2700m). 

Preteky s časovým limitom v rozmedzí od 6, 12 až po 24 hodín, či 3 až 6 dňové behy sa bežia najmä po uzavretých okruhoch, často kratších než jedna míľa (kilometer).

Medzinárodná asociácia ultramaratóncov (IAU) organizuje svetové šampionáty rôznych vzdialeností a trvaní (50km, 100km, 24 a 48 hodín). Tieto podujatia sú zastrešované tiež Medzinárodnou atletickou federáciou (IAAF), čo je svetový riadiaci orgán atletických disciplín. Veľa krajín má svoju vlastnú ultramaratónsku organizáciu, často súčasť národnej atletickej organizácie, alebo aspoň ňou dotovaná. Svetové rekordy, či už vzdialenosti alebo časy sú zaznamenané Medzinárodnou atletickou asociáciou (IAU).

Referencie

Externé zdroje 
 Ultra trail a ultramaratón 

Beh
Hry malých štátov Európy

Hry malých štátov Európy (, skrátene GSSE) je multišportové podujatie organizované národnými olympijskými výbormi malých štátov Európy v dvojročnom cykle od roku 1985.

Zúčastnené krajiny 
Hier malých štátov Európy sa zúčastňujú všetky členské krajiny Atletickej asociácie malých štátov Európy (AASSE). V roku 2006 sa členom Atletickej asociácie malých štátov Európy stala Čierna Hora, no napriek tomu neposlala svojich športovcov na Hry malých štátov Európy v roku 2007, ktoré sa uskutočnili v Monaku.

História hier

Športy 
Na Hrách malých štátov Európy v roku 2007 sa súťažilo v nasledovných 12 športoch:

 Atletika
 Basketbal
 Bowls
 Džudo
 Gymnastika
 Jachting

 Plávanie
 Plážový volejbal
 Stolný tenis
 Športová streľba
 Tenis
 Volejbal

Na niektorých predchádzajúcich hrách sa športovalo aj v boccii, cyklistike a squashi.

Referencie

Externé odkazy 
 Oficiálna stránka AASSE  
 Oficiálna stránka Hier malých štátov Európy 2007  
 Oficiálna stránka Hier malých štátov Európy 2009  

 
Multi-športové podujatia
Šport v Európe
Hry malých štátov Európy 2007

Hry malých štátov Európy v roku 2007 boli 12. Hrami malých štátov Európy. Uskutočnili sa v Monaku od 4. júna do 9. júna 2007. Hry oficiálne otvoril monacký kráľ Albert II.

Športy

Medailová bilancia

Športoviská
 Stade Louis II - atletika, basketbal, plávanie, stolný tenis
 Strelecká hala Rainera III - športová streľba
 The Canton Hall - gymnastika
 The Moneghetti sports complex - volejbal
 Annonciade Gymnázium - džudo
 Monte Carlo country club - tenis
 Pláž Larvotto - plážový volejbal
 Monacký záliv - jachting
 Rocher boules club - bowls

Externé odkazy
 Oficiálna stránka Hier malých štátov Európy 2007

Hry malých štátov Európy
Anakin Skywalker

Anakin Skywalker (*42 BBY - 5 ABY) je fiktívna postava zo sveta Hviezdnych vojen. Našiel ho Qui-Gon Jinn na planéte Tatooine. Zistil, že Anakin má väčší počet midichlorianov ako majster Yoda (viac ako 20 000), čo znamenalo, že práve Anakin môže byť „vyvolený“, ako hovorilo proroctvo. Qui-Gon Jinn presvedčil radu Jediov, aby sa mohol Anakin stať jeho učňom (padawanom). Qui-Gon Jinn však zahynul pri súboji s Darth Maulom. Hneď na to Maula porazil Qui-Gon Jinnov starší učeň Obi-Wan Kenobi, ktorý sa ujal Anakina a vycvičil ho. Z Anakina sa stal Rytier Jedi, neskôr sa stal aj členom rady Jediov. Anakin mal dve deti so svojou manželkou Padmé (zomrela pri pôrode), syna Luka a dcéru Leiu. Miloval Padmé a kvôli svojim víziám o jej smrti sa dal zlákať na temnú stranu. Kancelár Palpatine šikovne využil Anakinove obavy. Je však ironické, že Anakinov prechod na temnú stranu bol zapríčinený obavami o život Padmé. A dá sa povedať, že on ju vlastne zabil. Zradil svojho majstra a celý Rád Jedi.

Kancelár Palpatine (Darth Sidious) začal Anakina zvádzať na temnú stranu sily. Anakin nakoniec podľahol a stal sa učňom Dartha Sidiousa, stal sa z neho Sithský Lord - Darth Vader. Na konci ep. VI ale znovu obnoví svoju identitu Anakina Skywalkera keď zachráni svojho syna pred Palpatinom. Dá sa povedať, že láska k jeho rodine a pohľad na utrpenie syna ho obrátilo späť k svetlej strane.

Postavy Hviezdnych vojen
Tim Minear

Tim Minear (* 29. októbra 1963) je americký scenárista a režisér. Narodil sa v New Yorku, vyrástol v meste Whittier v Kalifornii. Vyštudoval filmový odbor na Kalifornskej štátnej univerzite, Long Beach.

Minear bol asistujúcim režisérom pri filme Čata. Napísal scenár k epizódam viacerých televíznych seriálov, vrátane Akty X a Lois & Clark. Neskôr napísal, výkonne produkoval a režíroval epizódy seriálov Strange World, Angel, Firefly, Wonderfalls a The Inside (ktorý tiež vytvoril spolu s Howardom Gordonom).

Minear často spolupracuje s Jossom Whedonom. Ich práce obsahujú ostrý, čierny humor. Je známy schopnosťou vytvoriť postavy, ktoré sú sympatické, pochopiteľné a celkovo zlé. Najlepším príkladom je scenár k druhej sérii seriálu Angel. Jeho seriál seriál Dollhouse mal remiéru 13. februára 2009.

Zásluhy 
Lois and Clark: The New Adventures of Superman
4x05 "Brutal Youth" (scenár)
4x11 "'Twas the Night Before Mxymas" (scenár)
4x14 "Meet John Doe" (scenár)
4x20 "I've Got You Under My Skin" (scenár)
Akty X
5x08 "Kitsunegari" (scenár)
5x16 "Mind's Eye" (scenár)
Strange World
1x02 "Lullaby" (scenár)
1x04 "Spirit Falls" (scenár)
Angel
1x05 "Sense & Sensitivity" (scenár)
1x09 "Hero" (scenár)
1x11 "Somnambulist" (scenár)
1x15 "The Prodigal" (scenár)
1x19 "Sanctuary" (scenár)
2x02 "Are You Now or Have You Ever Been" (scenár)
2x07 "Darla" (scenár/réžia)
2x09 "The Trial" (scenár)
2x10 "Reunion" (scenár)
2x15 "Reprise" (scenár)
2x16 "Epiphany" (scenár)
2x21 "Through The Looking Glass" (scenár/réžia)
3x03 "That Old Gang of Mine" (scenár)
3x06 "Billy" (scenár)
3x09 "Lullaby" (scenár/réžia)
3x14 "Couplet" (scenár/réžia)
3x20 "A New World" (réžia)
3x21 "Benediction" (scenár/réžia)
4x22 "Home" (scenár/réžia)
Firefly
1x02 "The Train Job" (scenár)
1x03 "Bushwhacked" (scenár/réžia)
1x07 "Out of Gas" (scenár)
1x12 "The Message" (scenár/réžia)
Wonderfalls
1x02 "Karma Chameleon" (scenár)
1x07 "Barrel Bear" (neodvysielané) (scenár)
The Inside
1x01 "New Girl In Town" (konečný príbeh & scenár/réžia)
1x06 "Thief of Hearts" (scenár)
1x10 "Little Girl Lost" (odvysielané iba v UK) (scenár)
1x13 "Skin and Bone" (neodvysielané) (príbeh)
 ''Dollhouse
 "Gray Hour" (konzultujúci producent)
 "Ghost" (konzultujúci producent)
 "Man on the Street" (konzultujúci producent)
 "Stage Fright" (konzultujúci producent)
 "The Target" (konzultujúci producent)
 "True Believer" (konzultujúci producent)

Externé odkazy 
 Oficiálna stránka
 

Narodenia v 1963
Scenáristi USA
Filmoví režiséri USA
Jaromír Stejskal

Jaromír „Jarýk“ Stejskal (* 11. december 1949, Rychnov nad Kněžnou) je český výškový horolezec, publicista a fotograf, dnes občan SR. V čase svojich troch úspešných výstupov na osemtisícovky mal bydlisko v Česku, takže figuruje v českých prehľadoch osemtisícovkárov.

Životopis 
Narodil sa v severovýchodných Čechách, kde aj chodil do Strednej priemyselnej školy v Náchode. Po maturite odišiel na Slovensko (1969), do Vysokých Tatier, kde začal robiť nosiča na Zbojnícku chatu. Bol síce prijatý na vysokú školu (FTVS KU v Prahe), no štúdium nenastúpil a začal sa v horách venovať aktívne lezeniu. V roku 1976 sa presťahoval do Bratislavy. Vtedy už bol účastníkom československej horolezeckej reprezentácie, no z politických dôvodov musel byť (ako všetci vtedajší športovci) amatérom, teda zamestnaný. Prijali ho formálne do podniku Slovšport, zarábal si aj pololegálnym súkromným podnikaním v oblasti výškových prác, čo bolo v 80. rokoch už tolerované. Roku 1987 ukončil kariéru vrcholového športovca, no ešte o 10 rokov neskôr išiel do Himalájí opäť. Hneď po prevrate začal podnikať, no kvôli narastajúcej korupcii zakrátko prestal s výškovými prácami a dal sa na výrobu športového (outdoorového) oblečenia a vybudoval si obchod. Aj po rozpade federácie zostal so svojou rodinou (2 deti) na Slovensku, kde doteraz podniká.

Lezenie 
Má na svojom konte okolo 300 výstupov v Tatrách, 32 prvovýstupov. V Yosemitoch Half Dome, Lost Arrow a cesta The Nose na El Capitan. V Alpách 1. zimný priestup Petit Dru a Messnerovej cesty na Mte. Agner, s Kollerom západná stena Petit Jorasses. Na Kaukaze zliezol Donguz Orun v zime; na Pamíre štít maršála Žukova s traverzom na Leninov štít (Pik Lenina). V Andách zvládol vrcholy Mituraju, Jirishanca a Yerupaja. Člen expedície Kančendžonga 1981. Na jar 1984 prvovýstup na Lhoce Šar s Božíkom a Rakoncajom. Na jeseň 1984 prvovýstup západnou stenou Dhaulágirí s Jakešom a Šimonom (zahynul na zostupe). V decembri 1985 prvý čs. zimný výstup a zároveň prvý výstup alpským štýlom na osemtisícovku – Čho Oju. V roku 1987 sa v expedícii na Mount Everest dostal do 8000 m.

Už ako Bratislavčan viedol Jarýk Stejskal v r. 1997 slovenskú expedíciu na Kančendžongu. Pavol Barabáš o nej natočil film 80 metrov pod vrcholom.

Publikoval reportáže i fotografie v časopisoch vrátane zahraničných. O svojom lezení v období 1984–1987 napísal knihu.

Publikácie 
 J. Stejskal, M. Vranka: Zabudni na Everest, Šport 1989.

Referencie 
 J. Piroh: Káčaňdžunga 8598 m, Šport 1984.
 I. Dieška a kol.: Horolezectvo - Encyklopédia, Šport 1989.

Externé odkazy 
 Českí horolezci na osemtisícovkách
 História výškového horolezectva

Slovenskí horolezci
Českí horolezci
Slovenské osobnosti českého pôvodu
Opátka

Opátka alebo matka predstavená alebo zastarano abatiša ( < aram. abba) je v rímskom katolicizme ženský ekvivalent opáta. 

Jej povinnosti sú riadiť patričný kláštor alebo ústav a dohliadať nad tým, aby v ňom boli zachovávané pravidlá rehole. Jej konkrétne právomoci určujú pravidlá toho ktorého rádu alebo kongregácie.

Pozri aj 
 Mníška
 Kláštor
 Rehoľný rád

Zdroj 

Katolícka cirkev
Kláštory
Stade Rennais FC

Stade Rennais FC je francúzsky futbalový klub, ktorý sídli v meste Rennes.

Úspechy 
 Ligue 2
 Víťazi (2): 1956, 1983 
 Francúzsky pohár 
 Víťazi (2): 1965, 1971 
 Finalisti (1): 1922, 1935, 2009
 pohár Gambardella 
 Víťazi (2): 1973, 2003, 2008 
 Finalisti (1): 1922, 1935
 Pohár Intertoto
 Víťazi (1):  1999

Slávni hráči 

 Mikaël Silvestre
 Sylvain Wiltord
 Erik Edman
 Andreas Isaksson
 Kim Kallstrom
 Petr Čech
 Bernard Lama

Externé odkazy 
 Oficiálna webstránka (fr)

Francúzske futbalové kluby
Futbalové kluby založené v 1901
Erik Jendrišek

Erik Jendrišek (* 26. október 1986, Trstená) je slovenský futbalista, hráva na pozícii útočníka. 

V súčasnosti (jún 2014) je hráčom nemeckého bundesligového klubu FC Energie Cottbus, kde prestúpil z bundesligového  SC Freiburg II. Je taktiež členom slovenskej reprezentácie. Jeho prednosťou je rýchlosť a technická vybavenosť.

Úspechy 

 Majster Slovenska: 2006
 Slovenský pohár: 2006
 Najlepší strelec Corgoň ligy: 2006
 Druhá futbalová Bundesliga: 2010

Reprezentácia 

V reprezentácii odohral svoj prvý zápas v kvalifikačnom zápase o postup na Majstrovstvá sveta 2010 11. októbra 2008 proti San Marínu.

Reprezentačné zápasy 

(Stav k: 12. septembru 2009)

Referencie

Iné projekty

Externé odkazy 
 Erik Jendrišek na stránkach transfermarkt.de
 Erik Jendrišek na stránkach 90minut.pl
 Erik Jendrišek na stránkach national-football-teams.com

Narodenia v 1986
Slovenskí futbalisti
Hráči MFK Ružomberok
Hráči Hannover 96
Hráči 1. FC Kaiserslautern
Hráči FC Schalke 04
Hráči SC Freiburg
Hráči FC Spartak Trnava
Hráči Majstrovstiev sveta vo futbale 2010
Ôsmy svetadiel

Ôsmy svetadiel je debutový štúdiový album, ktorý v roku 1981 vydalo hudobné vydavateľstvo Opus slovenskej rockovej skupine Elán. V roku 1992 vyšla tomuto albumu reedícia na CD, ktorú vydalo hudobné vydavateľstvo Musica.

Zoznam skladieb 
strana „A“
 „Bláznivé hry“  (Patejdl/Jursa) - 2:01
 „Koľko a čo za to“ - (Ráž/Filan) - 2:55
 „Mláďatá“ (Patejdl/Filan) - 3:59
 „Čakám ťa láska“ (Patejdl/Jursa) - 4:35
 „Kaskadér“ (Patejdl/Zeman) - 3:52
 „Belasý let“ (Patejdl/Jursa) - 3:36
strana „B“
 „Mám chuť na niečo chladené“ (Z. Baláž/Jursa) - 2:34
 „Chcel by som ti šepkať“ (Farkaš/Filan) - 4:52
 „Spievam rock'n'roll si každý deň“ (Patejdl/Z. Baláž) - 3:19
 „Ja viem“ (Patejdl/Jursa) - 3:55
 „Ona je dokonalá“ (Jursa) - 3:28
 „Ôsmy svetadiel“ (Ráž/Filan) - 4:08

Nahrávanie albumu 
Elán
 Jozef Ráž - basová gitara, vokály, spev (A1, A2, A4, B1 to B3, B5, B6)
 Zdeno Baláž - bicie nástroje, perkusie
 Juraj Farkaš - gitara, akustická gitara, vokály, spev (A6)
 Ján Baláž - gitara, akustická gitara, vokály 
 Václav Patejdl ml. - klávesové nástroje, vokály, spev (A3, A5, B4)
Spolupráca
 Piešťanská folková skupina Slniečko (ako hosť) - spev (A3, A6)
 Ján Lauko - hudobná réžia
 Štefan Danko - zodpovedný redaktor

Referencie

Externé odkazy 
 Ôsmy svetadiel skupiny Elán má tridsať rokov, kultura.pravda.sk
 Elán – Ôsmy svetadiel / detektívka, music.server.sk

Debutové albumy
Hudobné albumy z 1981
Albumy skupiny Elán
Nie sme zlí

Nie sme zlí je druhý štúdiový album, ktorý v roku 1982 vydalo hudobné vydavateľstvo Opus slovenskej pop rockovej skupine Elán.

Zoznam skladieb 
 „Kamaráti“ (Jožo Ráž / Boris Filan) - 2:45
 „Ulica“ (Ján Baláž / Ľuboš Zeman) - 3:04
 „Tenisky“ (Václav Patejdl ml. / Ľuboš Zeman) - 2:43
 „V znamení motoriek“ (Václav Patejdl ml. / Ľuboš Zeman) - 4:12
 „Netrpezliví“ (Jožo Ráž / Boris Filan) - 4:10
 „Aj keď bez peňazí“ (Jožo Ráž / Boris Filan) - 3:45
 „Zlodej slnečníc“ (Václav Patejdl ml. / Ľuboš Zeman) - 3:19
 „Vymyslená“ (Ján Baláž / Boris Filan) - 2:15
 „Môžeš ísť“ (Vašo Patejdl / Boris Filan) - 4:06
 „H. Ch. Andersen“ (Vašo Patejdl ml. / Boris Filan) - 5:38
 „Nie sme zlí“ (Jožo Ráž / Boris Filan) - 4:06

Výroba albumu 
 Jozef Ráž - basgitara, spev
 Václav Patejdl - klávesy, spev
 Ján Baláž - sólová gitara, spev
 Juraj Farkaš - elektrická gitara, akustická gitara, vokály
 Zdeno Baláž - bicie
 Ján Došek - špeciálne efekty
 Viera Briestenská, Ladislav Briestenský - vokály („Nie sme zlí“)
 Ján Lauko - hudobná réžia
 Jozef Hanák - technik
 Štefan Danko - produkcia
 Alan Lesyk - dizajn
 Karol Dlugolinský - fotografie
Remastering 2006 Ján Červenka

Hudobné albumy z 1982
Albumy skupiny Elán
Elán 3

Elán 3 je tretí štúdiový album, ktorý v roku 1983 vydalo hudobné vydavateľstvo Opus slovenskej pop rockovej skupine Elán.

Zoznam skladieb 
 „Tuláci v podchodoch“ (Ján Baláž / Ľuboš Zeman) - 3:31
 „Poď von“ (Vašo Patejdl / Ľuboš Zeman) - 3:08
 „Len raz“ (Vašo Patejdl / Boris Filan) - 3:11
 „Zabudnuté“ (Ján Baláž / Boris Filan) - 2:34
 „Nevera“ (Vašo Patejdl / Ľuboš Zeman) - 4:43
 „Mám kým nemám“ (Vašo Patejdl / Boris Filan) - 3:55
 „Vyplazený jazyk“ (Vašo Patejdl / Boris Filan) - 3:17
 „Chlap sa nevzdá“ (Vašo Patejdl / Boris Filan) - 8:25
 „Človečina“ (Jožo Ráž / Boris Filan) - 4:40
 „Slobodná“ (Jožo Ráž / Ľuboš Zeman) - 3:36
 „Gitarista“ (Jano Baláž / Ľuboš Zeman) - 3:28

Výroba albumu 
 Václav Patejdl - klávesy, akustická gitara, spev
 Jozef Ráž - basgitara, spev
 Ján Baláž - sólová gitara, akustická gitara, spev
 Juraj Farkaš - gitara, akustická gitara, vokály
 Zdeno Baláž - bicie, perkusie
 Ján Došek - špeciálne efekty
 Ján Lauko - hudobná réžia
 Jozef Hanák - technik
 Štefan Danko (hudobník)      wŠtefan Danko - produkcia
 Karol Dlugolinský - fotografie
 Alan Lesyk - dizajn

Hudobné albumy z 1983
Albumy skupiny Elán
Hodina slovenčiny

Hodina slovenčiny je štvrtý štúdiový album, ktorý v roku 1985 vydalo hudobné vydavateľstvo Opus slovenskej pop rockovej skupine Elán.

Zoznam skladieb 
 „Hodina slovenčiny“ (Vašo Patejdl / Boris Filan) - 3:12
 „Zaľúbil sa chlapec“ (Ján Baláž / Boris Filan) - 3:17
 „Dva a dva“ (Jožo Ráž / Boris Filan) - 4:38
 „Pestrý život“ (Jožo Ráž / Boris Filan) - 4:32
 „Čo je? Čo je? Čo chceš?“ (Jožo Ráž / Boris Filan) - 3:07
 „Poďme sa báť“ (Vašo Patejdl / Boris Filan) - 4:27
 „Valiace sa kamene“ (Jano Baláž / Boris Filan) - 3:27
 „Emdéžet“ (skupina Prinzip / Boris Filan) - 3:54
 „Stužková“ (Jožo Ráž / Boris Filan) - 3:03
 „Kráľovná bielych tenisiek“ (Jano Baláž / Boris Filan) - 3:38
 „Kaskadér bez peňazí“ (Jano Baláž / Boris Filan) - 3:45
 „Zvláštny smútok víťazov“ (Vašo Patejdl / Boris Filan) - 4:46

Výroba albumu 
 Václav Patejdl - klávesy, spev
 Jozef Ráž - basová gitara, spev
 Juraj Farkaš - gitara, vokály
 Ján Baláž - sólová gitara, spev
 Zdeno Baláž - bicie
 Ján Došek - zvukové efekty
 Ľuboš Stankovský - bicie (ako hosť)
 Ján Lauko - zvuková réžia
 Ivan Jombík - technik
 Štefan Danko - produkcia
 Fedor Nemec - fotografie
 Alan Lesyk - dizajn

Hudobné albumy z 1985
Albumy skupiny Elán
Detektívka (album)

Detektívka je piaty štúdiový album, ktorý v roku 1986 vydalo hudobné vydavateľstvo Opus slovenskej pop rockovej skupine Elán. Je najpredávanejším albumom v histórii česko-slovenskej pop-music s predajom viac než 660 tisíc nosičov. Dnes dostane interpret zlatú platňu za 3000 predaných nosičov.

Zoznam skladieb 
 „Tanečnice z Lúčnice“ (J. Ráž/B. Filan) - 2:54
 „Klasika“ (J. Baláž/B. Filan) - 3:17
 „Fero“ (J. Ráž/B. Filan) - 3:20
 „Neobzerajte sa, pani Lótová“ (M. Karvaš/B. Filan) - 2:47
 „Musíš prísť“ (J. Baláž/B. Filan) - 3:16
 „Guľový blesk“ (J. Baláž/B. Filan) - 4:24
 „Žaba na prameni“ (J. Baláž/B. Filan) - 3:13
 „Sídliskový indián“ (J. Ráž/B. Filan) - 4:56
 „Neviditeľné dievčatá“ (M. Karvaš/B. Filan) - 3:33
 „Detektívka“ (J. Ráž/B. Filan) - 4:52
 „To nemá chybu“ (M. Karvaš/B. Filan) - 2:43

Výroba albumu 
 Jozef Ráž - basgitara, spev
 Ján Baláž - gitara, spev
 Martin Karvaš - klávesy, spev
 Gabriel Szabó - bicie
 Václav Patejdl - syntetizátor, vokály (1, 4, 5, 7, 8, 11)
 Prof. Štefan Nosáľ - fujara, vokály (1)
 Anton Jaro - bezpražcová gitara (4)
 J. Ťapák, P. Holík, M. Hesek - vokály (1)
 Dušan Huščava - tenor saxofón (3)
 Ján Lauko - hudobná réžia
 Ivan Jombík - zvuková réžia
 Štefan Danko - produkcia
 Alan Lesyk - dizajn

Referencie 

Hudobné albumy z 1986
Albumy skupiny Elán
Nebezpečný náklad (album)

Nebezpečný náklad je šiesty štúdiový album, ktorý v roku 1988 vydalo hudobné vydavateľstvo Opus slovenskej pop rockovej skupine Elán.

Zoznam skladieb 
 „Farby“ (J. Ráž/B. Filan) - 4:37
 „Nevesta v piatom mesiaci“ (M. Karvaš/B. Filan) - 4:32
 „Nestíham“ (J. Baláž/B. Filan) - 3:23
 „Plnoletí“ (J. Ráž/B. Filan) - 4:04
 „Mládeži nepristupné“ (M. Karvaš/B. Filan) - 4:21
 „Ver mi“ (J. Ráž/B. Filan) - 3:54
 „Kompromisy“ (J. Baláž/B. Filan) - 3:37
 „Rozprávka“ (J. Baláž/B. Filan) - 3:38
 „Ešte jedna o mame“ (M. Karvaš/B. Filan) - 05:23
 „Podpísaný anonym“ (J. Ráž/B. Filan) - 3:06
 „Nebezpečný náklad“ (J. Baláž/B. Filan) - 4:26

Výroba albumu 
 Jozef Ráž - basová gitara, spev
 Ján Baláž - sólová gitara, spev
 Martin Karvaš - klávesy, spev
 Gabriel Szabó - bicie
 Ján Fabrický - bicie nástroje 
 Anton Jaro - basová gitara
 Dušan Húščava - tenor saxofón
 Marián Kochanský - spev
 Ján Lauko - hudobná a zvuková réžia
 Igor Adamec - technik
 Štefan Danko -produkcia
 Alan Lesyk - dizajn

Hudobné albumy z 1988
Albumy skupiny Elán
Rabaka (album)

Rabaka je siedmy štúdiový album, ktorý v roku 1989 vydalo hudobné vydavateľstvo Opus slovenskej pop rockovej skupine Elán.

Piesne na albume sú z rovnomenného filmu, ktorý nakrútila Slovenská filmová tvorba Bratislava Koliba. Na scenári filmu spolupracoval režisér Dušan Rapoš spolu s Borisom Filanom, ktorý bol autorom námetu a textov piesní. Vo filme si zahrali aj členovia kapely

Ide takisto o prvý album skupiny Elán, ktorý vyšiel aj na CD, ktorého vyšlo len veľmi málo kusov. Spoločnosť MUSICA, ktorá v roku 1991 prebrala celú dovtedajšiu diskografiu skupiny, tak vydala tento album o rok neskôr na CD ešte raz. Ničmenej pôvodné CD vydané vydavateľstvom Opus je považované za obrovskú raritu a o jeho existencii vie len veľmi málo ľudí.

Zoznam skladieb 
 „Od Tatier k Dunaju“ (J. Baláž/B. Filan) - 4:13
 „Čaba neblázni“ (J. Ráž/B. Filan) - 4:38
 „Pretláčanie so životom“ (J. Ráž/B. Filan) - 3:08
 „Rabaka“ (J. Ráž/B. Filan) - 4:44
 „Mucha I.“ (J. Baláž/B. Filan) - 3:25
 „'Tele' deti“ (J. Baláž/B. Filan) - 2:54
 „Mucha II.“ (M. Karvaš/B. Filan) - 2:29
 „Spolok cvokov“ (J. Ráž/B. Filan) - 3:54
 „Superuvoľnený“ (J. Baláž/B. Filan) - 5:12
 „Van Goghovo ucho“ (J. Baláž/B. Filan) - 5:54
 „Labute zo Štrkovca“ (M. Karvaš/B. Filan) - 3:16
 „Málo šialené“ (M. Karvaš/B. Filan) - 1:36

Výroba albumu 
 Jozef Ráž - basová gitara, spev
 Ján Baláž - gitara, spev
 Martin Karvaš - klávesy, spev
 Gabriel Szabó - bicie
 Anton Jaro - basová gitara (7)
 Eva Balážová - cimbal (1)
 Ján Lauko - hudobná réžia
 Ivan Jombík - zvuková réžia
 Ing. Norbert Bóka - technik
 Zuzana Jójártová - fotografie
 Martin Činovský - dizajn obalu
 Štefan Danko - produkcia

Hudobné albumy z 1989
Albumy skupiny Elán
Netvor z čiernej hviezdy Q7A

Netvor z čiernej hviezdy Q7A je ôsmy štúdiový album slovenskej pop rockovej skupiny Elán, ktorý v roku 1991 vydalo hudobné vydavateľstvo Musica.

Album spolu s Jožom Rážom a Jánom Balážom nahrali album vtedy noví členovia kapely: Peter Farnbauer (gitara, klávesy), Ľubo Horňák (klávesy) a Juraj Kuchárek (bicie).

Zoznam skladieb

Výroba albumu 
 Jožo Ráž - spev, basová gitara
 Ján Baláž - akustická a elektrická gitara, spev (10)
 Ľubo Horňák - klávesové nástroje, vokály
 Juraj Kuchárek - bicie nástroje
 Peter Farnbauer - elektrická gitara, klávesové nástroje
Hostia
 Roman Grešák - vokály (12)
 Jaroslav Dudík - husle (12)
Produkcia
 Ivan Jombík - zvuková réžia, mixovanie
 Peter Smolinský - hudobná réžia
 Karol Deak - fotografie
 Alan Lesyk - dizajn obalu

Referencie 

Hudobné albumy z 1991
Albumy skupiny Elán
Hodina pravdy

Hodina pravdy je desiaty štúdiový album slovenskej pop rockovej skupiny Elán, ktorý v roku 1997 vydalo hudobné vydavateľstvo BMG Ariola.

Zoznam skladieb 
 „“ () - 
 „“ (P. Jursa/J. Ráž,P. Jursa) - 
 „“ (J. Baláž/K. Peteraj) - 
 „“ (J. Ráž/M. Válek) -

Výroba albumu 
 Jano Baláž - gitara, vokály, spev (10)
 Peter Farnbauer - klávesové nástroje, gitara
 Jožo Ráž - spev, basová gitara, perkusie
 Vašo Patejdl, Ľubo Horňák - klávesové nástroje, vokály
 Juraj Kuchárek - bicie nástroje, perkusie
Hostia
 Peter Abrahám - sláčiky
 Pavol Jursa - spev

Referencie 

Hudobné albumy z 1997
Albumy skupiny Elán
Simplexová metóda

Simplexová metóda alebo simplexový algoritmus je iteračný výpočtový postup na hľadanie optimálneho riešenia úlohy lineárneho programovania (ak také riešenie existuje). Je založená na tom, že sa sústava rovníc úlohy lineárneho programovania prepíše do podoby matice, ktorá sa potom postupne podľa určitých zásad (najmä zásad úprav sústav rovníc) postupne premieňa na iné matice, až kým sa nedospeje k riešeniu.

Začiatočným bodom tohto algoritmu je nájdenie začiatočného základného riešenia úlohy lineárneho programovania (LP). Ak je už takéto riešenie k dispozícii, potom simplexová metóda v jednotlivých krokoch vypočíta vždy nové základné riešenie s lepšou alebo aspoň rovnakou – v prípade maximalizácie vyššou – hodnotou účelovej funkcie. Po konečnom počte krokov musí tento výpočtový postup viesť k nájdeniu základného riešenia s najlepšou hodnotou účelovej funkcie alebo k zisteniu, že také riešenie neexistuje. Pri jeho hľadaní musí podľa základnej vety LP ísť o optimálne riešenie.

Postup výpočtu pomocou simplexovej metódy sa niekedy delí na dve fázy:
 hľadanie začiatočného základného riešenia
 iteračný postup vedúci k optimalizácii účelovej funkcie 

V niektorých špeciálnych prípadoch je nájdenie počiatočného základného riešenia natoľko ľahké, že I. fáza výpočtu vlastne odpadá. V takom prípade sa celý postup označuje ako jednofázová simplexová metóda. Vo všeobecnom prípade nemusí byť však nájdenie počiatočného základného riešenia úlohy LP jednoduché. Potom hovoríme o dvojfázovej simplexovej metóde.

Zdroje 
 http://www1.osu.cz/studium/mopv2/simplex/
 http://nb.vse.cz/~jablon/doc/simplex.pdf

Lineárne programovanie
Lineárna algebra
Elán 3000

Elán 3000 je jedenásty štúdiový album slovenskej pop rockovej skupiny Elán, ktorý v roku 2002 vydalo hudobné vydavateľstvo BMG Ariola. Je to prvý album, ktorý skupina nahrala po motocyklovej nehode jedného z frotmanov, Joža Ráža. Veľmi významne sa autorsky hlavne ako textár na tomto albume podieľal Pavol Jursa.

Zoznam skladieb 
 „Maštalný ples“ (Pavol Jursa / Pavol Jursa) - 3:56
 „Zaľúbení“ (Pavol Jursa / Pavol Jursa) - 4:46
 „Zanedbaný sex“ (Jano Baláž / Pavol Jursa) - 3:55
 „Byť mladý“ (Jožo Ráž / Boris Filan) - 3:48
 „Ešte nie“ (Jano Baláž / Pavol Jursa) - 4:30
 „Ako sa máš“ (Jano Baláž / Pavol Jursa) - 4:55
 „Otázniky“ (Vašo Patejdl / Juraj Soviar) - 3:46
 „Pozerajte sa mi do očí“ (Vašo Patejdl / Pavol Jursa) - 4:22
 „O láske“ (Jano Baláž / Pavol Jursa) - 4:26
 „Krehká“ (Vašo Patejdl / Pavol Jursa) - 3:53
 „Jericho“ (Lubo Horňák / Miro Jurika) - 4:45
 „Nepolepšiteľní“ (Vašo Patejdl / Pavol Jursa) - 4:17
 „Spravme to?!“ (Pavol Jursa / Pavol Jursa) - 7:12
 „Prší, prší“ - 0:50

Výroba albumu 
 Jozef Ráž - basová gitara, spev (1-4, 6-9, 11, 13-14)
 Ján Baláž - gitara, spev (5)
 Václav Patejdl - klávesy, spev (10, 12)
 Peter Farnbauer - klávesy, gitary
 Ľubo Horňák - klávesy, vokály
 Juraj Kuchárek - bicie, perkusie
 Juraj Burian - akustická gitara (9)
 Jozef Krajčovič, Marek Tkáčik - zvuková réžia a mastering
 Miroslav Baláž - fotografie
 Alan Lesyk - dizajn

Poznámka:
Pieseň „Zaľúbení“ nie je tá istá ako pieseň „Zaľúbení“ od Dušana Hlaváčka. Jediné, v čom sa podobajú, je text v refréne: Zaľúbení sú chránení, aj lietať smú bez oprávnení - Dušan Hlaváček a Zaľúbení tí sú chránení, aj lietať smú bez oprávnení - Elán. Zmysel piesní je rovnaký, len vyjadrený inými slovami. Autorom hudby aj textu piesne od Elánu je Pavol Jursa. K piesni „Zaľúbení“ od Dušana Hlaváčka napísal text Pavol Jursa a hudbu zložil český skladateľ Zdeněk Barták.

Referencie 

Hudobné albumy z 2002
Albumy skupiny Elán